stanford-oval/wikipedia huggingface dataset:
Egyptin vallankaappaus 2013
Armeija hajottaa Mursin kannattajien leirit > Vihan päivä ja moskeijan piiritys

Yksittäisiä levottomuuksia oli torstainakin, muun muassa protestoijat hyökkäsivät ja polttivat hallintorakennuksen Gizassa. Perjantaina oli määrä pitää Muslimiveljeskunnan ja Tamarod-liikkeen suurmielenosoitukset. Poliisilla oli lupa ampua kovilla, koska oli poikkeustila, jos protestoijat hyökkäsivät hallintorakennuksia vastaan tai muuten ovat kyllin uhkaavia. Muslimiveljeskunnan kannattajat jatkoivat väkivaltaisia sabotaasihyökkäyksiään kristittyjä vastaan tuhoten näiden kirkkoja, yrityksiä ja koteja.
Noin 170 kuoli Muslimiveljeskunnan aloittamissa 16. elokuuta 2013 pidetyissä perjantairukouksen jälkeisissä "Vihan marsseissa", kun molemmat osapuolet käyttivät tuliaseita.
Poliisi pidätti suuren joukon mielenosoittajia. Hallituksen joukot piirittivät Muslimiveljeskunnan tukikohdakseen ottaman moskeijan, tunkeutuivat sisälle ja neuvottelivat sisällä olijoiden kanssa, ennen kuin tyhjensivät moskeijan. Väliaikainen pääministeri Hazem el-Beblawi ehdotti 17. elokuuta Muslimiveljeskunnan kieltämistä ja hajottamista. Tiedotustilaisuudessa hallituksen tiedottaja kehotti Muslimiveljeskuntaa tulemaan järkiinsä ja sanoi Egyptin olevan kohtaamassa terrorisminvastaisen sodan. Pidätysten heikentämä Muslimiveljeskunta perui osan mielenosoituksistaan sunnuntaina 18. elokuuta 2013 turvallisuussyistä.
Hallitus päättää tukahduttaa Muslimiveljeskunnan

Egypti päätti hajottaa Muslimiveljeskunnan jo syyskuussa 2013. Tämän jälkeen hallitus pidätti monia veljeskunnan johtavia jäseniä. Ääri-islamilaiset terroristit räjäyttivät 24. joulukuuta 2013 pommin yhdellä Mansuran kaupungin poliisiasemista tappaen ainakin 15. Hallitus syytti iskusta veljeskuntaa, vaikka Muslimiveljeskunta tuomitsi julkisesti iskun. Veljeskunnan raivostuneet vastustajat hyökkäsivät kostoksi islamistien kauppoihin, ryöstäen niitä ja sytyttäen rakennuksia palamaan Mansurassa.
25. joulukuuta 2013 hallitus julisti Muslimiveljeskunnan olevan terroristijärjestö. Samalla hallitus kielsi veljeskunnan kaiken toiminnan, mukaanlukien mielenosoitukset. Samana päivänä Siinain niemimaalla toimiva egyptiläinen islamistiryhmä julistautui iskun tekijäksi. 27. joulukuuta järjestetyssä mielenosoituksessa hallitus pidätti 265 veljeskunnan kannattajaa tai jäsentä. Mielenosoituksessa kuoli kolme ihmistä. Levottomuudet veljeskunnan kannattajien ja vastustajien välillä jatkuivat tästä huolimatta.
Aiheesta muualla

Kuvia tai muita tiedostoja aiheesta Egyptin vallankaappaus 2013 Wikimedia Commonsissa
Famous Players-Lasky

Famous Players-Laskyn osakkaita: Jesse L. Lasky, Adolph Zukor, Samuel Goldwyn, Cecil B. DeMille ja Al Kaufman.
Mainos (1916)
Famous Players-Lasky oli yhdysvaltalainen elokuvien tuotanto- ja jakeluyhtiö, joka syntyi heinäkuussa 1916, kun Famous Players-Lasky Film Company, Bosworth Incorporated, The Oliver Morosco Photoplay Company ja Pallas Pictures fuusioituivat. Myöhemmin samana vuonna yritykseen yhdistyi myös Paramount Pictures, joka toimi elokuvien jakelijana. Vuonna 1927 yrityksen nimi muuttui muotoon Paramount Famous Lasky Corporation. Vuonna 1930 se hankki omistukseensa Publix-elokuvateatteriketjun ja yrityksen uudeksi nimeksi tuli Paramount-Publix. Paramount-Publix joutui konkurssiin 1933, mutta Adolph Zukor onnistui pelastamaan yrityksen, jonka nimeksi tuli 1935 uudelleenjärjestelyjen jälkeen Paramount Pictures, jonka nykyään omistaa Viacom.
Yhdysvaltain kauppakomissio v. Famous Players-Lasky Corporation, et al

Elokuussa 1921 Yhdysvaltain kauppakomissio (engl. Federal Trade Commission) alkoi tutkia Famous Players-Laskya ja useita muita elokuvajakelijoita kohtaan esitettyjä syytöksiä kilpailulakien rikkomisesta. FTC:n mukaan Famous Players-Lasky oli suurin elokuvakonserni ja maailman suurin elokuvateattereiden omistaja. Tutkinnan pääpaino oli elokuvien pakettimyynnissä elokuvateattereille, eli saadakseen haluamansa elokuvan esitettäväkseen, teatteri joutui hankkimaan vastoin tahtoaan esitysoikeudet myös useisiin muihin elokuviin. Famous Players-Laskya syytettiin myös omien teattereidensa käytöstä muiden teattereiden painostamiseen elokuvahankinnoissa. Erään newyorkilaisen elokuvateatterin omistaja kertoi joutuneensa uhkailujen kohteeksi kieltäydyttyään elokuvien pakettiostosta. Lopulta hänen elokuvateatterinsa viereen oli perustettu Famous Players-Laskyn Paramount-teatteri, joka hintoja polkemalla oli pyrkinyt tuhoamaan kilpailijansa.
Huhtikuussa 1928 Yhdysvaltain oikeusministeriö nosti syytteen Paramount Famous Lasky Corporationia ja yhdeksää muuta elokuvayhtiötä vastaan. Korkein oikeus antoi marraskuussa 1930 päätöksen, jonka mukaan yhtiöt olivat rikkoneet kilpailulainsäädäntöä ja pääongelmaksi todettiin elokuvien pakettimyynti. Franklin D. Rooseveltin hallinto päätti kuitenkin olla valvomatta oikeuden ratkaisua, sillä elokuvateollisuus oli joutunut suuriin taloudellisiin vaikeuksiin suuren laman seurauksena, eikä kansantaloudelle ja yleisön moraalille tärkeälle alalle haluttu aiheuttaa lisäongelmia. Päätöksen sivuuttamista vastaan elokuvayhtiöt antoivat Yhdysvaltain hallitukselle lupauksen myötämielisemmästä suhtautumisesta ammattiyhdistysliikkeisiin. Elokuvien pakettimyynti kiellettiin lopullisesti vuonna 1948 korkeimman oikeuden päätöksellä Paramountia vastaan nostetun uuden syytteen ratkaisussa.
FS Marne (A630)

| Marne |
| --- | --- |
 Marne

Aluksen vaiheet
Rakentaja:  Arsenal de Brest
Kölinlasku:  4. elokuuta 1982
Laskettu vesille:  2. helmikuuta 1985
Palveluskäyttöön:  16. tammikuuta 1987
Tekniset tiedot
Uppouma:  7 600 t (standardi) 17 800 t (kuormattu)
Pituus:  157,2 m
Leveys:  21,2 m
Syväys:  8,65 m (keskimääräinen) 10,8 m (kuormattu)
Koneteho:  2 x Pielstick 16PC2-5V400 -dieselmoottoria
Nopeus:  19 solmua
Miehistöä:  159, joista 8 upseeria
Aseistus
Aseistus:  2 x Bofors 40 mm 4 x Browning M2
Marne (runkonumero A630) on Ranskan laivaston Durance-luokan tankkeri (ransk. Le bätiment de commandement et de ravitaillement).
Valmistus

Alus tilattiin Brestin laivastontelakalta, missä köli laskettiin 4. elokuuta 1982. Se laskettiin vesille 2. helmikuuta 1985 ja otettiin palvelukseen 16. tammikuuta 1987.
Palvelus

Marne oli palveluksessa 2014 sijoitettuna Toulonin laivastotukikohtaan.
Autosomi

Autosomit ja sukupuolikromosomit
Autosomit ovat kromosomeja, jotka eivät vaikuta yksilön sukupuolen määräytymiseen. Autosomeja ovat siis kaikki kromosomit sukupuolikromosomeja lukuun ottamatta. Ihmisellä autosomipareja on 22 (kromosomit 1–22). Niiden lisäksi ihmisellä on kaksi sukupuolikromosomia. Naisella X ja X ja miehellä X ja Y.
Aiheesta muualla

Wikimedia Commonsissa on kuvia tai muita tiedostoja aiheesta .
Solunetti: Ihmisen kromosomit
Emeric Pressburger

| Emeric Pressburger> Henkilötiedot |
| --- | --- |
Koko nimi:  Imre József Emmerich Pressburger
Syntynyt: 5. joulukuuta 1902 Miskolc, Unkari
Kuollut: 5. helmikuuta 1988 (85 vuotta) Saxstead, Suffolk, Englanti
Ammatti:  käsikirjoittaja, elokuvaohjaaja, tuottaja
Puoliso:  Agí Donáth (1938–1941) Wendy Orme (1947–1971)
Ohjaaja
Aktiivisena:  1930–1972
Tunnetuimmat ohjaukset:  Punaiset kengät, Musta narsissi
Palkinnot
 parhaan alkuperäisen tarinan Oscar-palkinto 1942 
Aiheesta muualla
IMDb 
Elonet
Sininen muistolaatta Michael Powellin ja Emeric Pressburgerin muistoksi osoitteessa: Dorset House, Gloucester Place, NW1 5AG.
Emeric Pressburger (oik. Imre József Emmerich Pressburger) (5. joulukuuta 1902 Miskolc, Unkari – 5. helmikuuta 1988 Saxstead, Suffolk, Englanti) oli unkarilais-brittiläinen käsikirjoittaja, elokuvaohjaaja ja tuottaja.
Hänet tunnetaan ennen kaikkea Michael Powellin kanssa ohjaamista ja käsikirjoittamista elokuvista 1940-luvulla: Ystävykset (1943), Kysymys elämästä ja kuolemasta (1946), Musta narsissi (1947) ja Punaiset kengät (1948).
Elämäkerta

Pressburger syntyi Miskolcissa (Unkari) juutalaiseen perheeseen 5. joulukuuta 1902. Hän opiskeli Prahassa ja Stuttgartissa. Hän työskenteli lehtimiehenä ennen kuin alkoi käsikirjoittaa saksalaisia ja itävaltalaisia elokuvia 1920-luvun lopulla. Hän pakeni Saksasta Hitlerin noustua valtaan ja saapui Englantiin 1935.
Presrburger oli naimisissa kaksi kertaa: Agí Donáthin kanssa 1938–1941 ja Wendy Ormen kanssa 1947–1971. Toinen avioliitto päättyi avioeroon Renossa (Nevada, Yhdysvallat) 1953 mutta Britanniassa vasta 1971. Liitosta syntyi tytär Angela, jonka pojat ovat myös menestyneet elokuva-alalla: Andrew MacDonald on tuottaja (mm. Trainspotting) ja Kevin MacDonald on ohjaaja (mm. The Last King of Scotland).
Ura > Vuodet ennen Powellia (1930–1939)

Pressburger aloitti käsikirjoittajana Saksassa ja työskenteli 1930–1932 UFA-studiolle (mm. Robert Siodmakin Abschied (1930) ja Max Ophulsin Dann schon lieber Lebertran). 1933 hän pakeni Ranskaan, jossa hän työskenteli 1933–1935 (mm. Mon coeur t'appelle (1934)).
Pressburger lähti Ranskasta Englantiin 1935. Hän kirjoitti käsikirjoituksia Alexander Kordalle. Pressburger tutustui Michael Powelliin 1939, kun Korda oli antanut hänelle tehtäväksi kirjoittaa uudelleen Powellin Kaksoisagentti -elokuvan kohtauksia. He tulivat hyvin toimeen ja siitä alkoi heidän 20 elokuvaa kestänyt yhteistyönsä.
Ura > Viimeiset vuodet

Pressburger käsikirjoitti vielä muutamia elokuvia ilman Powellia, mutta ne eivät menestyneet. Hänen ainoa oma ohjaustyö oli Twice Upon a Time 1953.
Filmografia > Pressburgerin elokuvat ilman Powellia

| Vuosi | Alkuperäinen nimi | Suomenkielinen nimi | Huomioita |
| --- | --- | --- | --- |
| 1930 | Abschied |  | käsikirjoitus |
| 1930 | Die große Sehnsucht |  | käsikirjoitus |
| 1931 | Dann schon lieber Lebertran |  | tarina |
| 1931 | Das Ekel |  | käsikirjoitus |
| 1931 | Der kleine Seitensprung | Pieni harha-askel | käsikirjoitus |
| 1931 | Ronny |  | käsikirjoitus |
| 1932 | A Vén gazember |  | käsikirjoitus Imre Pressburgerin nimellä |
| 1932 | Das schöne Abenteuer | Ihana seikkailu | käsikirjoitus |
| 1932 | Held wider Willen |  | käsikirjoitus Emmerich Preßburgerin nimellä |
| 1932 | La Belle aventure |  | käsikirjoitus |
| 1932 | Le petit écart |  | käsikirjoitus |
| 1932 | Lumpenkavaliere |  | käsikirjoitus |
| 1932 | Sehnsucht 202 |  | käsikirjoitus |
| 1932 | Une jeune fille et un million |  | käsikirjoitus |
| 1932 | Wer zahlt heute noch? |  | käsikirjoitus Emmerich Preßburgerin nimellä |
| 1933 | Incognito |  | käsikirjoitus |
| 1933 | Une femme au volant |  | käsikirjoitus |
| 1934 | Mein Herz ruft nach dir |  | käsikirjoitus |
| 1935 | Monsieur Sans-Gêne |  | käsikirjoitus omasta novellista "Der Satyr" |
| 1936 | La vie parisienne |  | käsikirjoitus |
| 1936 | One Rainy Afternoon | Älä suutele elokuvissa | tarina |
| 1940 | Spy for a Day |  | käsikirjoitus |
| 1941 | Atlantic Ferry |  | käsikirjoitus |
| 1942 | Breach of Promise |  | tarina "Victorious Defeat" ja käsikirjoitus |
| 1943 | Squadron Leader X |  | tarina "Four Days in a Hero's Life" ja käsikirjoitus |
| 1946 | Wanted for Murder | Yön sävel | käsikirjoitus |
| 1953 | Twice Upon a Time | Olipa kaksi kertaa | ohjaus, tuotanto ja käsikirjoitus |
| 1957 | Men Against Britannia |  | käsikirjoitus |
| 1957 | Miracle in Soho |  | tuotanto käsikirjoitus omasta romaanista The Miracle of St. Anthony's Lane |
| 1963 | Behold a Pale Horse | Ja koston hetki koitti | Pressburgerin romaanista Killing a Mouse on Sunday |
| 1965 | Operation Crossbow | Operaatio Jousi | käsikirjoitus Richard Imrien nimellä |
Aiheesta muualla

Emeric Pressburger Elonetissä.
Emeric Pressburger Internet Movie Databasessa. (englanniksi)
Powellille ja Presburgerille omistettu sivusto (englanniksi)
FS Meuse (A607)

| Meuse |
| --- | --- |
 Meuse

Aluksen vaiheet
Rakentaja:  Arsenal de Brest
Kölinlasku:  2. kesäkuuta 1977
Laskettu vesille:  2. joulukuuta 1978
Palveluskäyttöön:  21. marraskuuta 1980
Tekniset tiedot
Uppouma:  7 600 t (standardi) 17 800 t (kuormattu)
Pituus:  157,2 m
Leveys:  21,2 m
Syväys:  8,65 m (keskimääräinen) 10,8 m (kuormattu)
Koneteho:  2 x Pielstick 16PC2-5V400 -dieselmoottoria
Nopeus:  19 solmua
Miehistöä:  159, joista 8 upseeria
Aseistus
Aseistus:  2 x Bofors 40 mm 4 x 12,7 mm Browning M2
Meuse (runkonumero A607) on Ranskan laivaston Durance-luokan tankkeri (ransk. Pétrolier ravitailleur).
Valmistus

Alus tilattiin Brestin laivastontelakalta, missä köli laskettiin 2. kesäkuuta 1977. Se laskettiin vesille 2. joulukuuta 1978 ja otettiin palvelukseen 21. marraskuuta 1980.
Palvelus

Alus oli 2014 edelleen palveluksessa sijoitettuna Toulonin laivastotukikohtaan.
BDO

BDO voi tarkoittaa seuraavia asioita:
BDO International, tilintarkastusyhteisö
1,4-butaanidioli, kemiallinen yhdiste.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BDO”, voi hakea sivunnimihaulla, laajalla sivunnimihaulla tai tekstihaulla.
Flipper Zero

| Flipper Zero |
| --- | --- |
 Flipper Zero
Julkaistu:  elokuu 2020
Paino:  104 grammaa
Näyttö:  1,4 tuumaa, 128 x 64 pikseliä
Mukana toimitettu käyttöjärjestelmä:  FreeRTOS
Massamuisti:  MicroSD
Keskusmuisti:  256 kb (RAM), 1024 kb (flash)
Liitännät:  USB, GPIO
Aiheesta muualla
Kotisivut
Flipper Zero on elektroninen monitoimityökalu, joka mahdollistaa mm. kulunvalvontajärjestelmien kanssa vuorovaikuttamiseen.
Ominaisuudet

Flipper Zero on avoimen lähdekoodin laite. Sen 433/838 megahertsin radiovastaanottimella ja IR-lähetin-vastaanottimella on mahdollista kontrolloida arkisia laitteita, kuten televisioita ja autotallin ovia. Laitteessa on myös RFID- ja NFC luku- ja emulaatiomahdollisuudet.
Flipper Zeron arkkitehtuuri.
Aurinkovälskäri

| Aurinkovälskäri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Välskärikalamaiset Acanthuroidei
Heimo::  Välskärikalat Acanthuridae
Suku::  Prionurus
Laji::  laticlavius
Kaksiosainen nimi
 Prionurus laticlavius  (Valenciennes, 1846) 
Infobox OKNimi-testi OKIUCN-testi OK: 
Aurinkovälskäri  (Prionurus laticlavius) on välskärikalojen heimoon kuuluva kala.
Koko ja ulkonäkö

Aurinkovälskäri voi kasvaa jopa 60 cm pitkäksi mutta jää yleensä noin 25 cm:n mittaiseksi. Kalalla on keltainen pyrstö ja tummat raidat silmän ja olkapään kohdalla. Lähellä pyrstöä on mustia pisteitä.
Levinneisyys

Aurinkovälskäreitä tavataan vain Tyynenmeren itäosassa, lähinnä Costa Rican ja Ecuadorin rannikoilla.
Käyttäytyminen ja ravinto

Aurinkovälskärit liikkuvat suurina parvina koralliriuttojen rinteillä syömässä levää.
FS Masséna (1895)

| Masséna |
| --- | --- |
 Masséna

Aluksen vaiheet
Rakentaja:  Ateliers et Chantiers de la Loire, St. Nazaire
Kölinlasku:  syyskuu 1892
Laskettu vesille:  24. heinäkuuta 1895
Palveluskäyttöön:  kesäkuu 1898
Poistui palveluskäytöstä:  miehistönsä upottama 9. marraskuuta 1915
Tekniset tiedot
Uppouma:  11 735 t
Pituus:  112,65 m
Leveys:  20,27 m
Syväys:  8,84 m
Nopeus:  17 solmua
Miehistöä:  667
Aseistus
Aseistus:  2 × 305 mm/45 Mle 1887 -tykkiä 2 × 274 mm/45 Mle 1887 -tykkiä 8 × 138 mm/45 Mle 1888 -tykkiä 8 × 100 mm tykkiä 4 × 450 mm torpedoputkea
FS Masséna oli 1800-luvun lopulla valmistettu Ranskan laivaston pre-dreadnought- taistelulaiva. Alus kuului viiden toisiaan muistuttavan aluksen ryhmään, joka tilattiin Britannian kuninkaallisen laivaston tilattua Royal Sovereign -luokan.
Valmistus

Alus tilattiin St. Nazairesta Ateliers et Chantiers de la Loirelta, missä köli laskettiin syyskuussa 1892. Alus laskettiin vesille 24. heinäkuuta 1895 ja otettiin palvelukseen kesäkuussa 1898.
Palvelus

Alus muutettiin proomuksi vuonna 1915. Gallipolin taisteluiden päätyttyä hinattiin vuoden lopulla Masséna Toulonista Cape Hellesiin, jonne sen miehistö upotti aluksensa 9. marraskuuta muodostaen aallonmurtajan suojaamaan liittoutuneiden joukkojen evakuointia tammikuussa 1916.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:French battleship Masséna
Käännös suomeksi
FS Milan (1931)

| Milan |
| --- | --- |
 Milan

Aluksen vaiheet
Rakentaja:  Arsenal de Lorient
Kölinlasku:  1. joulukuuta 1930
Laskettu vesille:  13. lokakuuta 1931
Palveluskäyttöön:  20. huhtikuuta 1934
Poistui palveluskäytöstä:  ajettu maihin 8. marraskuuta 1942 Casablancan taistelussa kärsittyjen vaurioiden vuoksi
Tekniset tiedot
Uppouma:  2 480 t (standardi) 3 190 t (kuormattu)
Pituus:  128,5 m (kokonaispituus)
Leveys:  11,84 m
Syväys:  4,23 m
Koneteho:  64 000 shp
Nopeus:  36 solmua
Miehistöä:  10 upseeria ja 220 miehistönjäsentä
Aseistus
Aseistus:  5 x Canon de 138 mm Modèle 1927 4 x 37 mm ilmatorjuntatykkiä 4 x 13,2 mm ilmatorjuntakonekivääriä 7 x 550 mm torpedoputkea
Milan oli Ranskan laivaston 1931 vesille laskettu Aigle-luokan hävittäjä toisessa maailmansodassa, kunnes miehistö joutui 8. marraskuuta 1942 ajamaan aluksensa maihin Casablancan taistelussa saatujen vaurioiden vuoksi.
Valmistus

Alus tilattiin Lorientin laivastontelakalta, missä köli laskettiin 1. joulukuuta 1930. Alus laskettiin vesille 13. lokakuuta 1931 ja otettiin palvelukseen 20. huhtikuuta 1934.
Palvelus

Milan muodosti sisaraluksensa Épervier’n kanssa 11. viirikön. Alus osallistui Norjan taisteluihin. Se lähti Skagerrakiin Chevalier Paulin, Tartun sekä Britannian kuninkaallisen laivaston HMS Sikhin ja HMS Tartarin kanssa. Siihen osui 22. toukokuuta lentopommi. Ranskan antauduttua alus palasi Ranskaan, missä se sijoitettiin viirikkönsä mukana Pohjois-Afrikkaan Casablancaan. Alus kohtasi liittoutuneiden maihinnousujoukot marraskuussa 1942. Alus jouduttiin ajamaan matalikolle uppoamisen estämiseksi. Hylky nostettiin 16. lokakuuta 1946 ja romutettiin.
Flirey

| Flirey |
| --- | --- |
 Kirkon rauniot
 vaakuna
 Flirey
 Koordinaatit: 48°52′35″N, 5°50′54″E 
Valtio:  Ranska
Alue:  Lorraine
Departementti:  Meurthe-et-Moselle
Arrondissementti:  Toul
Väkiluku:  184
Infobox OKVirheellinen NIMI-arvo: 
Flirey on kunta Pohjois-Ranskassa Meurthe-et-Mosellen departementissa Lorrainen alueella. Kaupunki tuhoutui täydellisesti ensimmäisen maailmansodan taisteluissa.
Aiheesta muualla

Kuvia tai muita tiedostoja aiheesta Flirey Wikimedia Commonsissa
Famous Five

| Famous Five Lordi |
| --- | --- | --- |

EP-levyn tiedot
 Äänitetty : 2002–2006
 Julkaistu:  10. lokakuuta 2008    13. lokakuuta 2008
 Formaatti: digitaalinen lataus
 Tyylilaji: hard rock, heavy metal, shock rock
 Kesto: 17.15
 Levy-yhtiö:  Drakkar    Sony BMG
Famous Five on vuonna 2008 julkaistu Lordin digitaalinen EP-levy, joten sitä on saatavilla vain ladattavissa olevassa digitaalisessa muodossa eikä sitä ole julkaistu CD-formaatissa. Se sisältää viisi Lordin hittikappaletta vuosilta 2002–2006. EP-levy julkaistiin siksi, että Lordin levytyssopimus saksalaisen Drakkar Entertainmentin kanssa päättyi ja levytyssopimus edellytti yhden kokoelmalevyn julkaisua.
Kappaleet

Hard Rock Hallelujah (Eurovicious Radio Edit) – 3.01
Who's Your Daddy? – 3.37
Bringing Back The Balls To Rock – 3.31
Would You Love a Monsterman? – 3.02
Blood Red Sandman – 4.03
Muusikot

Mr. Lordi (laulu
Amen – kitara
Kita – rummut
Kalma – bassokitara (kappaleet 3 ja 5)
Magnum – bassokitara (kappale 4)
Awa – kosketinsoittimet (kappaleet 1–3)
Enary – kosketinsoittimet (kappaleet 4–5)
Arya Dröttningu

| Perillinen-hahmo> Arya Dröttningu |
| --- | --- |
 Sienna Guilloryn näyttelemä Arya elokuvassa Eragon.
Hiusten väri:  musta
Rotu:  haltia
Sukupuoli:  nainen
Ikä:  yli 100
Ammatti:   prinsessa ja kuningatar  lohikäärmeenmunan suojelija  lohikäärmeratsastaja 
Syntymäpaikka:  Ellesméra
Näyttelijä:  Sienna Guillory
Ensiesiintyminen:  Eragon
Arya Dröttningu on kuvitteellinen hahmo Christopher Paolinin kirjasarjassa Perillinen. Hän on päähenkilö Eragonin ystävä ja ihastuksen kohde. Rodultaan Arya on haltia.
Hahmo

Arya on haltiakuningatar Islanzadín ja edesmenneen kuningas Evandarin tytär. Hän on haltioiden lähettiläs ja sarjan alussa myös lohikäärmeenmunan vartija. Haltioiden hallitseman Du Weldenvardenin ulkopuolella liikkuessaan Arya on pitänyt syntyperänsä salassa.
Kirjoissa Aryaa puhutellaan arvonimellä dröttningu, joka on haltioiden käyttämää muinaista kieltä ja tarkoittaa Paolinin mukaan suunnilleen samaa kuin prinsessa. Kun Arya myöhemmin valitaan hallitsijaksi, arvonimi vaihtuu kuningatarta tarkoittavaan sanaan dröttning.
Eragon

Arya valittiin vartioimaan vardenien varastamaa lohikäärmeenmunaa ja kuljettamaan sitä Du Weldenvardenin ja Farthen Dûrin välillä. Hän joutui kuitenkin munaa havittelevan varjon Durzan väijytykseen. Arya yritti epätoivoisena lähettää munan Bromille, Carvahallin pikkukylään, mutta muna päätyikin kylän lähelle Selkärankavuoristoon, josta Eragon sen löysi. Durza vangitsi Aryan ja sai Galbatorixilta tehtäväksi selvittää, minne hän oli lähettänyt munan ja mitä hän tiesi Ellesmérasta, haltioiden pääkaupungista. Hän yritti kiristää tietoja kuukausien ajan mitä hirveimmin menetelmin - mutta turhaan. Lopulta Galbatorix määräsi, että Arya pitäisi tuoda hänen luokseen, jotta hän itse voisi hankkia nämä tiedot.
Aryan onneksi Eragon oli joutunut urgalien hyökkäyksen kohteeksi ja päätynyt samaan vankilaan kuin Arya. Matkakumppaninsa Murtaghin ja lohikäärmeensä Saphiran avulla Eragon pakeni ja pelasti Aryan. Vankilassa Aryalle oli annettu harvinaista myrkkyä Skilna Braghia. Siksi hän vaipui itse aiheutettuun kooman, mikä hidastaa myrkyn vaikutusta. Vastamyrkkyä, Tùnivorin nektaria löytyy valtakunnan ulkopuolelta vain haltioiden ja vardenien luota. Koska haltioiden luo matkaaminen olisi kestänyt pitempään, kuin Aryalla oli elinaikaa, he päättivät matkata vardenien luo Farthen Dûriin. Aryan parannuttua hän koetteli Eragonia miekoilla sekä taisteli Farthen Dûrin taistelussa, jossa hän särki Tronjheimia koristavan, kahdenkymmenen metrin mittaisen tähtisafiirin, Isidar Mithrimin, niin että taistelu kääntyy vardenien voitoksi.
Esikoinen

Esikoisessa Arya johdattaa Eragonin Ellesmèraan päättämään lohikäärmeratsastajan koulutuksensa. Perillä selviää, että Arya on haltiakuningatar Islanzadín tytär ja kruununperillinen. Eragon on myös rakastunut Aryaan, mutta hän torjuu tämän, koska viimeisenä toivona kuningas Galbadorixin kukistamiseksi Eragonin on pistettävä kaikki tarmonsa opiskeluunsa, eikä mikään saa mennä sen edelle. Lisäksi Arya on haltia ja huomattavasti Eragonia vanhempi. Kirjan lopussa Arya taistelee myös Palavien tasankojen taistelussa.
Brisingr

Brisingr-kirjassa Aryan ystävystyy paremmin Eragonin kanssa. Vaikka hän puhui avoimemmin menneisyydestään ja tunteistaan nuorta ratsastajaa kohtaan, hän siltikin torjui Eragonin monet lähestymisyritykset. Hän paljasti, että hänellä oli joskus läheinen ystävä, Fäolin, joka kuoli väijytyksessä, jossa Arya samalla otettiin Durzan vangiksi. Eragonin takia Arya tunnetaan myös nimellä Arya Varjontappaja.